ESTCOY-13 põhiülesanneteks oli vastase häirimine ja eksitamine koostöös Ühendkuningriigi luurerühma ja snaiprigrupiga. Osaleti teede puhastamistel isevalmistatud lõhkekehadest (IED – Improvised Explosive Device), et avada teed liikumiseks lõunast tulevatele Afganistani armee ja politsei üksustele.

Ta oli 1907–1913 kohtukantselei ametnik ja kohtu-uurija Tartus, 1913–1918 eraadvokaat, 1918–1919 ametnik Eesti Ajutise Valitsuse Lõuna-Eesti peavoliniku juures, 1919–1920 Tartu maavalitsuses, 1920–1921 kohtuameti kandidaat Tartus, 1921–1928 jaoskonnakohtunik Tartus ja Võrus, 1929. aastast kuni surmani vandeadvokaat Tartus.

Paul Männik oli aastail 1924–1930 Harjumaa Põllumeeste Esituse sekretär, 1930–1936 Harju maavanem ja maavalitsuse esimees (astus tagasi liiklusõnnetuse tõttu). Vahepeal, 1936–1940 oli Paul Männik Eesti Maaomavalitsuste Liidu peasekretär. 1940. aastal (nimetatud 12. juunil 1940, astus ametisse 20. juunil, vabastatud 8. juulil) Harju maavanem. Pärast ametist vabastamist elas Paul Männik Peningi vallas oma talus, mis liideti jaanuaris 1941 Peningi sovhoosiga, arreteerimisest pääses end varjates. 30. augustil 1941 nimetas Ortskommandant ta uuesti Harju maavanemaks, millisel kohal oli kuni 1944. aastani.

Polümeeris moodustuvad sidemed nukleotiidi fosforhappejääkide ja desoksüribooside 3' süsinikuaatomite vahel. Seega moodustavad fosforhappejäägid ja desoksüriboosid DNA ahela nn suhkur-fosfaat selgroo, mille küljes paiknevad glükosiidsidemetega erinevad lämmastikalused. Tänu sellisele keemilise kompositsioonile omavad DNA ahelad suunda. Ühes DNA ahela otsas on desoksüriboosilt pärinev vaba hüdroksüülrühm, mis on molekuli 3’ ots. Ahela teises otsas paikneb vaba fosfaatrühm, mis on molekuli 5’ ots. Ahel suunaga 5’→3’ on komplementaarne ahelaga, mille suund on 3’→5’. DNA suunalisus on eluliselt oluline paljudes raku protsessides, näiteks DNA replikatsioon toimib vaid teatud suunas. Kõikide nukleiinhapete süntees toimub rakus suunas 5’→3’, sest uued monomeerid lisatakse dehüdratsiooni reaktsiooniga 3’ otsale, reaktsioonimehhanism kasutab nukleofiilina 3’ hüdroksüülrühma.

Selleks, et organisatsioon oleks tasakaalustatud, peab see toetuma kõigile neljale perspektiivile. Need neli elementi peavad olema mõõdetud, analüüsitud ning täiustatud üheskoos. Sellisel juhul on võimalik organisatsioonil edukalt toimida ning areneda, kuid peab siiski arvestama seda, et antud nelja perspektiivi kõrval peab olema organisatsioonil paika pandud strateegiad, eesmärgid ning taktikad, et need eeltoodud neli elementi õigesti toimida saaksid.

1921. aastal liideti polguga demobiliseerimise tulemusel 9. Jalaväepolgu ja 4. Jalaväepolgu vähendatud isikkoosseisuga pataljonid polgu III ja IV pataljoniks. Polk täitis kuni 1923. aastani piirivalve ülesandeid.

Kajar Lember lõpetas 1996 Vana-Võidu Kõrgema Põllumajanduskooli ning 2004 Audentese Ülikooli majandusteaduskonna. 2004–05 osales ta Tartu Ülikooli Euroopa Kolledži Euroopa õpingute magistriprogrammis.